TV’s kos 43% minder toe GoT begin | Netwerk24
Niks ontkom aan inflasie nie – selfs nie vermaak nie. Dit sluit in die televisiestel waarop jy die epiese HBO-televisiereeks Game of Thrones (GoT) kyk, sê Statistieke Suid-Afrika (SSA).
Die prys van ’n televisiestel het die afgelope agt jaar met meer as 43% gestyg en dié van ’n bottel wyn met gemiddeld 40%, volgens syfers wat die SSA in die afgelope week uitgereik het om saam te val met die eerste episode in die agtste en finale GoT-reeks, wat nou wêreldwyd gebeeldsend word.
Die eerste seisoen van dié mitiese reeks is in 2011 uitgesaai.
In ’n artikel op die webblad forbes.com skryf Dana Feldman die gemiddelde begroting per episode in die finale reeks is glo $15 miljoen, teenoor gemiddeld $10 miljoen per episode in vorige reekse.
Hoofkarakters soos Emilia Clarke (Daenerys Targaryen), Nikolaj Coster-Waldau (Jaime Lannister) en Kit Harrington (Jon Snow) het glo goed geld gemaak. Hul verdienste word op tussen $500 000 en $1,2 miljoen per episode geraam.
Die trefferreeks word in meer as 200 lande uitgesaai of via stromingsdienste gevolg.
Die reeks is uit die pen van George R.R. Martin en die TV-reeks is geskep deur David Benioff en D.B. Weiss.
Meer oor: Ekonomie | Inflasie | Televisie | Game Of Thrones